जिले में 1 उपसरपंच 8 वार्ड पंचों के रिक्त पदों के होंगे उप चुनाव
राज्यनिर्वाचन विभाग के निर्देशानुसार जिले में पंचायती राज संस्थाओं में रिक्त हुए 1 उप सरपंच 8 वार्ड पंचों के रिक्त पदों के लिए 26 मार्च को उप चुनाव करवाए जाएंगे। जिला निर्वाचन अधिकारी (कलक्टर) अनिल गुप्ता ने बताया कि राज्य निर्वाचन विभाग द्वारा 31 दिसम्बर, 2016 तक पंचायती राज संस्थाओं के रिक्त हुए पदों पर उप चुनाव करवाने के लिए कार्यक्रम घोषित किया गया हैं जिसके तहत जिले में 8 वार्ड पंच के रिक्त पदों पर उप चुनाव करवाया जायेगा जिसके तहत जालोर पंचायत समिति की मेडा उपरला ग्राम पंचायत के वार्ड संख्या 6 (अजजा महिला), भीनमाल पंचायत समिति की सेवड़ी ग्राम पंचायत के वार्ड संख्या 2 (सामान्य), नरता ग्राम पंचायत के वार्ड संख्या 3 (सामान्य) लाखणी ग्राम पंचायत के वार्ड संख्या 4 (सामान्य), आहोर पंचायत समिति की चवरछा ग्राम पंचायत के वार्ड संख्या 5 (अजजा महिला), चितलवाना पंचायत समिति की परावा ग्राम पंचायत के वार्ड संख्या 10 (अन्य पिछड़ा वर्ग), सांचौर पंचायत समिति की गुंदाऊ के वार्ड संख्या 5 (अजा) रानीवाड़ा पंचायत समिति की चितरोडी ग्राम पंचायत के वार्ड संख्या 9 (अजजा महिला) में वार्ड पंच के लिए उप चुनाव करवाए जायेंगे। इसी प्रकार भीनमाल पंचायत समिति की नरता ग्राम पंचायत में उप सरपंच पद पर भी उप चुनाव करवाए जाएंगें। उन्होंने बताया कि निर्धारित कार्यक्रमानुसार 9 मार्च गुरुवार को लोक सूचना जारी की जाएगी।
hin_Deva hin_Deva